מועדון הלילה פולס

**מועדון הלילה פולס** (באנגלית: **Pulse nightclub**) היה גיי בר ומועדון לילה באורלנדו, פלורידה, שנוסד ב-2004 על ידי ברברה פומה ורון לגלר. ב-12 ביוני 2016, המועדון היה זירת הירי ההמוני השני בגודלו על ידי חמוש בודד בהיסטוריה של ארצות הברית, והתקפת הטרור השנייה הקטלנית ביותר על אדמת ארצות הברית מאז פיגועי 11 בספטמבר. באותו ירי המוני, 49 בני אדם נהרגו ו-53 בני אדם נוספים נפצעו.

## תיאור
טקסט=A group of people wearing Pulse logo shirts parade down a brick street carrying a banner with the club's logo on it. An individual dressed as Robin from Batman leads the procession.|ימין|ממוזער| ייצוג מועדון הלילה פולס ב-Come Out with Pride, 2009
מועדון הלילה פולס אירח הופעות נושא בכל ערב והייתה תוכנית חודשית הכוללת אירועים חינוכיים המיועדים לקהילה הגאה. לפי *Orlando Weekly*, במועדון הלילה היו "שלושה חדרים של נערי מועדונים טווינקים. בכל ערב יש משהו אחר, אבל היה ידוע כי יש ב[מועדון הלילה] פולס מספר מופעי דראג מרשימים למדי, והרקדנים של הבר בדרך כלל היו מדהימים." לונלי פלאנט טען כי מדובר ב-"שלושה מועדוני לילה אולטרה מודרניים".

המגזין *Top 10 Orlando* אמר כי מועדון הלילה הוא "מועדף מובהק של הקהל ההומוסקסואלי של אורלנדו". המגזין *The Rough Guide to Florida* אמר שמועדון הלילה "פופולרי בצדק", תוך ציון "התאורה והסאונד הנהדרים שלו, יחד עם אמני הקברט, מופעי הדראג והרקדנים הארוטיים". פולס היה הגיי בר היחיד שהוזכר ב-*The Rough Guide to the USA* עבור אורלנדו. לפי רישומים, כל המתחם, כולל חדרי הרחצה, היו נגישים. באמצעות "סקרי צרכנים תקופתיים", דירג מדריך זגאט את מועדון הלילה 25/30 עבור האווירה, 25/30 עבור התפאורה ו-22/30 עבור השירות.

## היסטוריה
[טקסט=President Obama stands behind a lectern delivering a speech.|ממוזער|[נשיא ארצות הברית ברק אובמה ציין כי מועדון הלילה פולס היה מקלט ללהט"בים ולהיספנים.]]
בשנת 1985, לפני הקמתו של פולס, הנכס היה בבעלות של פיצריית לורנצ'וס. ב-1999, הנכס היה בבעלותו של הבר דנטה'ס, שנסגר מאוחר יותר, בינואר 2003.

מועדון הלילה פולס, שהוקם על ידי ברברה פומה ורון לגלר, נפתח לציבור ב-2 ביולי 2004. לגלר, שהיה נשיא אגודת התיאטרון של פלורידה עם הקמת מועדון הלילה פולס, הקים גם שני מועדוני לילה בפארק אגם אולה ב-2010, לפני שעבר לבולטימור ב-2014. הוושינגטון פוסט תיאר את 12 השנים הראשונות של המועדון כ-"מרכז קהילתי למניעת HIV, מודעות לסרטן השד וזכויות מהגרים", ודיווח שהוא שיתף פעולה עם קבוצות חינוכיות והסברה.

### הטבח ביוני 2016

[טקסט=see caption|שמאל|ממוזער| השר לביטחון פנים, [ג'יי ג'ונסון, מבקר במועדון הלילה פולס ובאנדרטת הזיכרון המאולתרת מחוצה לה במלאת שלושה חודשים לירי ההמוני.]]
ב-12 ביוני 2016, עומר סדיק מאטין בן ה-29, הרג 49 בני אדם ופצע 58 אחרים בירי המוני. המתקפה הייתה הירי ההמוני הקטלני ביותר בתולדות ארצות הברית עד לטבח בסטריפ של לאס וגאס ב-2017, תקרית האלימות הקטלנית ביותר נגד להט"בים בהיסטוריה של ארצות הברית, והתקפת הטרור השנייה הקטלנית ביותר על אדמת ארצות הברית מאז פיגועי 11 בספטמבר ב-2001.

בנובמבר 2016, הסכימה עיריית אורלנדו לקנות את מועדון הלילה תמורת 2.25 מיליון דולר אמריקאי. ראש העיר, באדי דייר, הביע תוכניות להמיר את מועדון הלילה לאנדרטה לכבוד זכר הקורבנות.

עם זאת, ברברה פומה, בעלי המועדון, סירבה למכור את מועדון הלילה לעירייה בדצמבר 2016. במקום זאת, היא הכריזה, במאי 2017, על הקמת הקרן onePULSE למימון עצמאי של האנדרטה והמוזיאון לזכר מועדון הלילה פולס, שמתוכנן להיפתח ב-2022.

## קישורים חיצוניים
* 

## הערות שוליים

קטגוריה:אורלנדו
קטגוריה:מקומות מפגש של להט"בים
קטגוריה:פלורידה: מבנים
קטגוריה:פיגוע הירי במועדון הלהט"ב באורלנדו